**Pielikums**

Jelgavas valstspilsētas pašvaldības domes

24.03.2023. lēmumam Nr.3/8

**Noteikumi**

**“Uzturdevas kompensācijas izmaksāšanas kārtība Jelgavas valstspilsētas pašvaldības iestādes “Jelgavas pašvaldības policija” amatpersonām”**

*Izdoti saskaņā ar Pašvaldību likuma*

*50.panta pirmo daļu un*

*Valsts un pašvaldību institūciju*

*amatpersonu un darbinieku atlīdzības likuma*

*35.panta trešo daļu*

1. Noteikumi nosaka kārtību, kādā Jelgavas valstspilsētas pašvaldības iestādes “Jelgavas pašvaldības policija” amatpersonai, kura veic likumā “Par policiju” noteiktos pienākumus (turpmāk – policijas amatpersona), izmaksā uzturdevas kompensāciju (turpmāk – kompensācija).
2. Kompensāciju policijas amatpersonai izmaksā vienu reizi mēnesī vienlaikus ar darba samaksu, pārskaitot to uz policijas amatpersonas kontu kredītiestādē.
3. Ja policijas amatpersona amata pienākumus pilda nepilnu kalendāra mēnesi, kompensācija tiek izmaksāta proporcionāli attiecīgajā mēnesī nostrādāto kalendāro dienu skaitam šādos gadījumos:

3.1. policijas amatpersona pieņemta darbā attiecīgajā kalendāra mēnesī;

3.2. ar policijas amatpersonu izbeigtas darba tiesiskās attiecības attiecīgajā kalendāra mēnesī;

3.3. noteikumu 4.punktā noteiktajos gadījumos.

1. Kompensācija policijas amatpersonai netiek izmaksāta šādos gadījumos:

4.1. policijas amatpersona atrodas atvaļinājumā bez darba samaksas saglabāšanas;

4.2. policijas amatpersona atrodas bērna kopšanas atvaļinājumā;

4.3. policijas amatpersona atrodas ikgadējā apmaksātā atvaļinājumā vai apmaksātā papildatvaļinājumā;

4.4. policijas amatpersona atrodas mācību atvaļinājumā;

4.5. policijas amatpersona atrodas bērna tēvam piešķirtajā atvaļinājumā;

4.6. policijas amatpersona neveic darbu pārejošas darbnespējas dēļ.

1. Kompensācija policijas amatpersonai tiek izmaksāta, ja:

5.1. policijas amatpersona nosūtīta uz kvalifikācijas paaugstināšanas kursiem, kompensējot mācību izdevumus un saglabājot mēnešalgu;

5.2. policijas amatpersona nosūtīta komandējumā Latvijā vai uz ārvalstīm.

6. Kompensācija tiek izmaksāta no Jelgavas valstspilsētas pašvaldības budžeta līdzekļiem.

7. Policijas amatpersonas, kuras var saņemt uzturdevas kompensāciju:

7.1. Priekšnieks;

7.2. Priekšnieka vietnieks;

7.3. Iekšējās drošības vecākais inspektors;

7.4. Administratīvā procesa un iesniegumu izskatīšanas grupas vecākais inspektors;

7.5. Operatīvās vadības nodaļas priekšnieks;

7.6. Operatīvās vadības nodaļas vecākais inspektors;

7.7. Operatīvās vadības nodaļas inspektors;

7.8. Operatīvās vadības nodaļas video novērošanas inspektors;

7.9. Patruļpolicijas nodaļas priekšnieks;

7.10. Patruļpolicijas nodaļas vecākais inspektors;

7.11. Patruļpolicijas nodaļas inspektors;

7.12. Patruļpolicijas nodaļas vecākais inspektors – glābējs;

7.13. Patruļpolicijas nodaļas inspektors – glābējs;

7.14. Patruļpolicijas nodaļas jaunākais inspektors;

7.15. Patruļpolicijas nodaļas skolu inspektors;

7.16. Sabiedriskās kārtības nodaļas pilsētas iecirkņu vecākais inspektors;

7.17. Sabiedriskās kārtības nodaļas pilsētas iecirkņu inspektors;

7.18. Nepilngadīgo likumpākāpumu prevencijas grupas vecākais inspektors;

7.19. Nepilngadīgo likumpārkāpumu prevencijas grupas inspektors;

7.20. Medicīniskās atskurbtuves nodaļas priekšnieks;

7.21. Medicīniskās atskurbtuves nodaļas vecākais inspektors;

7.22. Medicīniskās atskurbtuves nodaļas inspektors;

7.23. Sabiedriskās kārtības nodaļas priekšnieks;

7.24. Sabiedriskās kārtības nodaļas inspektors;

7.25. Sabiedriskās kārtības nodaļas jaunākais inspektors;

7.26. Satiksmes uzraudzības nodaļas priekšnieks;

7.27. Satiksmes uzraudzības nodaļas vecākais inspektors;

7.28. Satiksmes uzraudzības nodaļa inspektors.

Jelgavas valstspilsētas pašvaldības iestādes

“Jelgavas pašvaldības policija” priekšnieks V.Vanags